《霍开府载酒见过》
明代·高叔嗣

列坐青郊映，容门画戟雄。
晴原猎骑外，春草舞筵中。
玉珮邀皆至，金尊狎与同。
无将灌园意，错讶楚三公。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。